# Voluntariado

O **voluntariado** é o traballo das persoas que serven a unha comunidade ou ao medio ambiente por decisión propia e libre. O termo tamén fai referencia ao conxunto de devanditas persoas, os voluntarios. Por definición, os voluntarios non cobran polo seu traballo.

Na *Plataforma do Voluntariado de España* consensuouse a siguinte definición de voluntariado coas súas diferentes entidades e plataformas:

>
>
> *A **Acción Voluntaria** organizada é aquela que se desenvolve dentro dunha organización sen ánimo de lucro por persoas físicas que, de maneira altruista e solidaria, interveñen coas persoas e a realidade social, fronte a situacións de vulneración, privación ou falta de dereitos ou oportunidades para alcanzar unha mellor calidade de vida, e unha maior cohesión e xustiza social como expresión de cidadanía activa organizada.*
>
>

Hai diferentes motivacións que moven estas persoas a dedicar parte do seu tempo ao traballo non remunerado. Tamén hai distintas maneiras de ser voluntario: unha clasificación básica distingue o voluntariado formal (o realizado dentro de organizacións non lucrativas) do informal (os voluntarios actúan individualmente ou en grupos non rexistrados). Outra clasificación elemental distinguiría o voluntariado no que os beneficiarios son persoas daquel no que o traballo mellora o medio ambiente (en xeral ou parte del: animais, plantas etc.).

O traballo voluntario debería cumprir tres condicións:

* *Ser desinteresado*: o voluntario non persegue ningún tipo de beneficio nin gratificación pola súa axuda.
* *Ser intencionado*: o voluntario persegue un fin e un obxectivo positivo (buscar un cambio a mellor na situación do outro) e lexítimo (o voluntario goza de capacidade suficiente para realizar a axuda e de certo consentimento por parte do outro que lle permite que o axude).
* *Estar xustificado*: responde a unha necesidade real do beneficiario da mesma. Non é un pasatempo nin un entretemento sen máis, senón que persegue a satisfacción dunha necesidade previamente definido como tal.

O voluntariado complementa o labor da Administración pública e dos profesionais da acción social, pero nunca os debería substituír nin suplantar.

## Día Internacional do Voluntariado

En 1985, a Asemblea da ONU declarou o 5 de decembro como o *Día Internacional do Voluntariado para o desenvolvemento económico e social*. En 1996 eran 69 países os que o celebraban, cifra que se duplicou, ata alcanzar os 125, en 2003 .

## Notas

## Véxase tamén

### Bibliografía

* César García-Rincón de Castro (2003). *Cuaderno de Viaje para Acompañar Experiencias de Voluntariado Social*. Homo Prosocius, Madrid. ISBN 84-607-8127-5.
* Jean Pictet *Comentario sobre los principios fundamentales de la Cruz Roja*.
* Formación Pre-Monitor, Voluntariado Centro Juvenil.
* "Libriño" do servizo Voluntariado en Liña do programa Voluntarios das Nacións en Liña  Arquivado 31 de marzo de 2016 en Wayback Machine.

### Outros artigos

* Voluntariado en liña
* Aprendizaxe-servizo
* Microvoluntariado
* Terceiro sector
* Vida sinxela

### Ligazóns externas

* asociaciones.org - Portal con información para a xestión de organizacións non gobernamentais
* *¿Qué es el voluntariado?*, sitio dixital 'Red voluntariado social de Salamanca', *(en castelán)*
* *¿Qué es el voluntariado? Arquivado 26 de xuño de 2017 en Wayback Machine.*, sitio dixital 'Federación Internacional de Sociedades da Cruz Vermella e da Media Lúa Vermella', *(en castelán)*.
* *¿Qué significa ser voluntariado?*, sitio dixital 'Fundación Canfranc'.
* Vacaciones Solidarias Arquivado 19 de decembro de 2021 en Wayback Machine. Información para viaxar como voluntario nunha ONG durante as túas vacacións.